#

 ΕΛΛΗΝΙΚΗ ΔΗΜΟΚΡΑΤΙΑ Αριθμός Απόφασης**: 58/2019**

 NOMΟΣ ΑΤΤΙΚΗΣ

 **ΔΗΜΟΣ ΠΕΝΤΕΛΗΣ**

**Α Π Ο Σ Π Α Σ Μ Α**

Από τα πρακτικά της **9ης /27-12-2019 τακτικής** συνεδρίασης

 της **Επιτροπής Ποιότητας Ζωής του Δήμου Πεντέλης**

 **ΠΕΡΙΛΗΨΗ**

**Εισήγηση προς το δημοτικό συμβούλιο για την κοπή ή μη (1) δένδρου (ευκάλυπτος) στο πεζοδρόμιο της οδού Άρεως 35 έναντι στη Κοινότητα Μελισσίων . (Εισήγηση Δ/νσης Υποδομών Διοικητικής Υποστήριξης καθαριότητας και πρασίνου.)**

 Στο Δημοτικό Κατάστημα του Δήμου Πεντέλης, σήμερα 27 Δεκεμβρίου 2019, ημέρα Παρασκευή και ώρα 9.00΄ π.μ., συνήλθε σε τακτική συνεδρίαση, η Επιτροπή Ποιότητας Ζωής του Δήμου Πεντέλης, ύστερα από την υπ’ αριθμ. πρωτ. 26259/23.12.2019 έγγραφη πρόσκληση της Προέδρου αυτής, Δημάρχου κ. Κεχαγιά Δήμητρα , που επιδόθηκε σε καθέναν από τους συμβούλους, σύμφωνα με τις διατάξεις του άρθρου 75 του Ν.3852/2010 όπως αντικαταστάθηκε με το άρθρο 77 του Ν.4555/2018.

Διαπιστώθηκε απαρτία, καθώς από το σύνολο εννέα (9) τακτικών μελών ήταν παρόντα πέντε (5) συνολικά τακτικά μέλη και ένα (1) αναπληρωματικό ήτοι:

|  |  |
| --- | --- |
|  **Π Α Ρ Ο Ν Τ Ε Σ :** | **Α Π Ο Ν Τ Ε Σ :****(Αν και προσκλήθηκαν νόμιμα)**  |
| 1. ΚΕΧΑΓΙΑ ΔΗΜΗΤΡΑ, Δήμαρχος, Πρόεδρος
 | 1. ΑΡΓΥΡΗ ΑΡΤΕΜΙΣ Τακτικό μέλος
 |
| 1. ΚΟΣΜΟΠΟΥΛΟΥ ΑΝΑΣΤΑΣΙΑ Αντιπρόεδρος
 | 1. ΜΟΥΑΜΕΛΕΤΖΗΣ ΓΕΩΡΓΙΟΣ Τακτικό μέλος
 |
| 1. ΜΠΟΥΣΟΥΛΑ-ΧΑΝΟΥ ΑΡΧΟΝΤΙΑ Τακτικό Μέλος
 | 1. ΖΩΗΣ ΙΩΑΝΝΗΣ Τακτικό Μέλος
 |
| 1. ΗΛΙΟΠΟΥΛΟΣ ΠΑΝΑΓΙΩΤΗΣ Τακτικό Μέλος
 | 1. ΦΡΕΜΕΝΤΙΤΗΣ ΣΠΥΡΙΔΩΝ Τακτικό Μέλος
 |
| 1. ΚΑΛΛΙΑΝΙΩΤΗΣ ΚΩΝΣΤΑΝΤΙΝΟΣ Τακτικό Μέλος
 |  |
| 1. ΜΑΡΚΑΝΤΩΝΗ ΦΩΤΕΙΝΗ Αναπληρωματικό Μέλος
 |  |

Το αναπληρωματικό μέλος κα Μαρκαντώνη Φωτεινή αναπληρώνει το απόν τακτικό μέλος κ. Αργύρη Άρτεμις.

**Παρόντες Πρόεδροι Κοινοτήτων**:

**Κοινότητα Μελισσίων** : Δροσάτος Νικόλαος

**Απόντες Πρόεδροι Κοινοτήτων (Αν και νόμιμα προσκλήθηκαν)**

**Κοινότητα Ν. Πεντέλης** : Μιχελακάκης Εμμανουήλ

**Κοινότητα Πεντέλης**: Σουτάδη –Καπράλου Χρυσούλα

Tα πρακτικά της συνεδρίασης τηρήθηκαν από την υπάλληλο του Δήμου κ. Εγγλεζοπούλου Αναστασία.

**Η Πρόεδρος εισηγούμενη το 3ο θέμα της ημερήσιας** **διάταξης,** έθεσε υπόψη των μελών την υπ’ αριθ. πρωτ. 21000/15-10-2019 εισήγηση-αυτοψία της Δ/νσης Υποδομών, Διοικητικής Υποστήριξης, Καθαριότητας και Πρασίνου που υπογράφεται από τον προϊστάμενο Διεύθυνσης Υποδομών, Διοικητικής Υποστήριξης, Καθαριότητας και Πρασίνου, κ. Χριστίδη Αναστάσιο και έχει ως εξής :

**ΘΕΜΑ: Κοπή δένδρου**

**Σχετ.:** Το υπ’ αριθ. πρωτ. 20656/11.10.2019 αίτημα.

1.Σας γνωρίζουμε ότι, με το σχετικό ζητήθηκε η κοπή ενός (1) δένδρου (ευκάλυπτος), στο πεζοδρόμιο της οδού **Άρεως 35 έναντι,** στη Δ.Κ. Μελισσίων, λόγω κινδύνου πτώσης και πρόκλησης ζημιών από το ριζικό σύστημα του δένδρου, κυρίως στο τοιχίο της παρακείμενης ιδιοκτησίας.

2.Από αυτοψία διαπιστώσαμε **τον κίνδυνο από τις** **ζημιές που προκαλεί στην παρακείμενη ιδιοκτησία**, το πιο πάνω δένδρο.

3.Παρακαλούμε για τις δικές σας ενέργειες και την έκφραση γνώμης.

Ακολούθως ανέφερε ότι το συμβούλιο της κοινότητας Μελισσίων με την υπ’ αριθμ. 33/2019 απόφαση του εξέφρασε κατά πλειοψηφία την σύμφωνη γνώμη για την αναγκαιότητα κοπής του, και κάλεσε τα μέλη της επιτροπής να αποφασίσουν σχετικά.

Η Επιτροπή Ποιότητας Ζωής, αφού άκουσε την εισήγηση και την πρόταση της Δημάρχου & Προέδρου της επιτροπής.

Μετά από διαλογική συζήτηση όπως αναλυτικά καταγράφεται στο πρακτικό κατά την οποία η αντιπρόεδρος της επιτροπής κα Κοσμοπούλου Αναστασία, επισήμανε ότι τα θέματα που αφορούν κοπές δένδρων θα πρέπει να πηγαίνουν σε ειδική επιτροπή, καθώς και τα τακτικά μέλη αυτής κα Μπούσουλα – Χάνου Αρχοντία και κος Καλλιανιώτης Κωνσταντίνος ψήφισαν **Παρόν.**

Έλαβε υπόψη:

 ⎯ Τις διατάξεις του Ν. 3463/2006 (ΦΕΚ 114/Α΄/2006)

 ⎯ Τις διατάξεις του Ν. 3852/2010 (ΦΕΚ 87/Α΄/2010).

 ⎯ Τις διατάξεις του Ν.4555/2018 (ΦΕΚ 133/Α/2018)

⎯ Τις διατάξεις του Ν.4623/2019 (ΦΕΚ 134/Α/2019)

 ⎯ Την υπ’ αριθ. πρωτ. 21000/15-10-2019 εισήγηση – αυτοψία της Διεύθυνσης Υποδομών, Διοικητικής Υποστήριξης, Καθαριότητας & Πρασίνου του Δήμου με τις επισυναπτόμενες φωτογραφίες.

 ⎯ Το υπ’ αριθ. πρωτ. 20656/11.10.2019 αίτημα.

 ⎯ Την υπ’ αριθ. 33/2019 απόφαση του Συμβουλίου Κοινότητας Μελισσίων.

**Σε σύνολο τριών (3) καταμετρούμενων ψήφων**

 **ΑΠΟΦΑΣΙΣΕ ΟΜΟΦΩΝΑ**

Εισηγείται στο Δημοτικό Συμβούλιο την κοπή ενός (1) δένδρου (ευκαλύπτου) στο πεζοδρόμιο της οδού Άρεως 35 έναντι, στη Κοινότητα Μελισσίων λόγω κινδύνου πτώσης και πρόκλησης ζημιών από το ριζικό σύστημα του δένδρου, κυρίως στο τοιχίο της παρακείμενης ιδιοκτησίας.

**Αυτή η απόφαση έλαβε αύξοντα αριθμό 58/2019**

Γι’ αυτό συντάχθηκε το παρόν πρακτικό και υπογράφεται ως κατωτέρω.

|  |  |
| --- | --- |
|  |  |
|  Η Πρόεδρος |  Τα Μέλη |
|   Κεχαγιά Δήμητρα  | 1. Ηλιόπουλος Παναγιώτης
2. Μαρκαντώνη Φωτεινή
 |
|   Ακριβές Αντίγραφο Η Δήμαρχος |  |
|  |  |
|  Κεχαγιά Δήμητρα |  |